polyglot-tagger/wikipedia-language-snippets-filtered huggingface dataset:
ଚୀନ-ଉତ୍ତର କୋରିଆ ସୀମାରେ ଥିବା ପେକ୍‍ଟୁ ପର୍ବତରେ ସମୁଦ୍ର ପତନରୁ ପ୍ରାୟ ୨୫୦୦ ମିଟର୍ ଉଚ୍ଚତାରୁ ୟାଲୁ ନଦୀ ନିଃସୃତ ହେବାପରେ ଲିନ୍‍ଜିଆଂଗ୍‍ର ଉତ୍ତର-ପୂର୍ବରେ ୧୩୦ କି.ମି. ପ୍ରବାହିତ ହୋଇ ହ୍ୟେସାନ୍‍ର ଦକ୍ଷିଣରେ ୩୦୦ କି.ମି. ପ୍ରବାହିତ ହେଲା ପରେ ଚୀନର ଡାଣ୍ଡୋଂଗ୍ ଓ ଉତ୍ତର କୋରିଆର ସିନୁଇଜୁ ସହର ମଧ୍ୟରେ କୋରିଆ ଉପସାଗରରେ ନିଷ୍କାସିତ ହେଉଛି ।
ୟାଲୁ ନଦୀ ଅବବାହିକାରେ କୋରିଆର ପ୍ରଚୀନ ଗୋଗୁରିଓ ସାମ୍ରାଜ୍ୟ ଗଢ଼ି ଉଠିଥିଲା ।
ଜି’ ଆନ୍ ସହରରେ ପ୍ରଚୀନ ଗୋଗୁରିଓ ସାମ୍ରାଜ୍ୟର ଅନେକ ସ୍ମୃତି ଚିହ୍ନ ରହିଛି ।
୧୩୮୮ ମସିହାରେ ସେନାଧ୍ୟକ୍ଷ ୟି ସୋଂଗୟେ ଏହି ସ୍ଥାନରୁ ବିପ୍ଳବୀମାନଙ୍କ ସେନାକୁ ଦକ୍ଷିଣ ପଟକୁ ଫେରାଇ ନେଇଥିଲେ ଓ ପରେ ୟି ବଂଶର ଆରମ୍ଭ ହୋଇଥିଲା ।
୧୯୯୦ ଦଶନ୍ଧିରେ ଚୀନକୁ ପଳାୟନ କରିବା ପାଇଁ ଅନେକ ଉତ୍ତର କୋରୀୟ ନାଗରିକ ଏହି ନଦୀ ପାର କରୁଥିଲେ ।
ତେବେ ତୁମେନ ନଦୀକୁ ମଧ୍ୟ ବହୁସଂଖ୍ୟକ ଉତ୍ତର କୋରୀୟ ଶରଣାର୍ଥୀ ପାର କରି ଚୀନକୁ ପଳାୟନ କରିଥିଲେ ।
ରୋମାନୀକୃତ କୋରୀୟ ଭାଷାରେ ଏହି ନଦୀକୁ ଆମ୍ନୋକ୍‍ଗାଂଗ୍ ଏବଂ ରୋମାନୀକୃତ ହାଂଗ୍ୟୁଲ୍ ଭାଷାରେ ଏହାକୁ ଆପ୍ରୋକ୍‍ଗାଂଗ୍ ବୋଲି କୁହାଯାଏ ।
ନଦୀର ଗଭୀରତା ପୂର୍ବ ପଟେ କେଉଁ ସ୍ଥାନରେ ୧ ମିଟର ତ ପୀତ ସାଗର ପାଖରେ ଏହାର ଗଭୀରତା ୨.୫ ମିଟର ।
ତାମିଲନାଡ଼ୁର ତିରୁନେଲଭେଲି ଜିଲ୍ଲାର ଏକ ବ୍ରାହ୍ମଣ ପରିବାରରେ ଭାରତୀୟ ରେଲ‌ୱେରେ କାମ କରୁଥିବା ଜି ଏସ ଶଙ୍କର ଓ ସ୍କୁଲ ଶିକ୍ଷୟିତ୍ରୀ ତ‌ଥା ସଙ୍ଗୀତଜ୍ଞ ସୁଭାସିନୀଙ୍କ ଔରଷରୁ ଆନନ୍ଦ ଜନ୍ମ ଗ୍ରହଣ କରିଥିଲେ ଓ ହାଇଦରାବାଦରେ ବଢ଼ିଥିଲେ ଓ ପରେ ସିକନ୍ଦରାବାଦରେ ଥିବା ସେଣ୍ଟ ଆନ ଉଚ୍ଚ ବିଦ୍ୟାଳୟରେ ଶିକ୍ଷା ଲାଭ କରିଥିଲେ ।
ଶାରଦା କେଶବ ରାଓଙ୍କଠାରୁ ସେ ମାତ୍ର ଚାରି ବର୍ଷ ବୟସରୁ ଶାସ୍ତ୍ରୀୟ ନୃତ୍ୟା ଶିକ୍ଷା ଲାଭ କରିବାକୁ ଆରମ୍ଭ କରିବା ପରେ କେ ଏନ ପକ୍କିରିସ୍ୱାମୀ ପିଲ୍ଲାଇଙ୍କଠାରୁ ଶିଖିଥିଲେ ଓ ଏଗାର ବର୍ଷ ବୟସରେ ରୁକ୍ମିଣୀ ଦେବୀ ଅରୁଣ୍ଡେଲଙ୍କ କଳକ୍ଷେତ୍ରରେ ଯୋଗଦାନ କରି ପଦ୍ମ ବାଳଗୋପାଳ ତ‌ଥା ଶାରଦା ହଫମ୍ୟାନ ଓ କୃଷ୍ଣବେନୀ ଲକ୍ଷ୍ମଣଙ୍କଠାରୁ ଭାରତନାଟ୍ୟମ ଶିକ୍ଷାଲାଭ କରିଥିଲେ ।
ଛଅ ବର୍ଷ ମଧ୍ୟରେ ସେ ଭାରତନାଟ୍ୟମ, କର୍ଣ୍ଣାଟକୀ ସଙ୍ଗୀତ, ବୀଣା, ନୃତ୍ୟ ଥିଓରୀ ଓ ଫିଲୋସୋଫି ବିଦ୍ୟା ଶିକ୍ଷାଲାବ କରିଥିଲେ ।
ସତର ବର୍ଷ ପରେ ସେ ହାଇଦରାବାଦ ଫେରି ଶଙ୍କରାନନ୍ଦ କଳାକେନ୍ଦ୍ର ନୃତ୍ୟ ସ୍କୁଲ ଖୋଲିଥିଲେ ଯେଉଁଥିରେ ପ୍ରଥମେ ମାତ୍ର ୮ ଜଣ ବିଦ୍ୟାର୍ଥୀ ଥିଲେ ଓ ପରେ ବୃଦ୍ଧି ପାଇ ଏହ ନୃତ୍ୟ ଏକାଡେମୀରେ ପରିଣତ ହୋଇଛି ଯେଉଁଥିରେ ପାର୍ଥ ଘୋଷ, ମୃଣାଳିନୀ ଚୁନ୍ଦୁରି, ସତିରଜୁ ବେଣୁମାଧବ ଓ ଡୋଲାନ ବାନର୍ଜୀ ଭଳି କଳାକାର ସ‌ହ‌ଯୋଗ କରିଛନ୍ତି ।
ହାଇଦରାବାଦରେ ସେ ପଶୁମାର୍ଥି ରାମଲିଙ୍ଗମ ଶାସ୍ତ୍ରୀଙ୍କଠାରୁ କୁଚିପୁଡ଼ି ନୃତ୍ୟ ମଧ୍ୟ ଶିଖିଥିଲେ ।
ଏହା ସାଥିରେ ସେ ଭାରତୀୟ ଇତିହାସ ଓ ସଂସ୍କୃତି ବିଷୟରେ ଓସମାନିଆ ବିଶ୍ୱବିଦ୍ୟାଳୟରୁ ମାସ୍ଟର ଡିଗ୍ରୀ ହାସଲ କରି ସିଭିଲ ସର୍ଭିସ ପରୀକ୍ଷାରେ କୃତକାର୍ଯ୍ୟ ହୋଇ ଭାରତୀୟ ରେଲ‌ୱେ ଟ୍ରାଫିକ ସର୍ଭିସରେ ପ୍ରଥମ ମହିଳା ଭାବରେ ସାଉଥ ସେଣ୍ଟ୍ରାଲ ରେଲ‌ୱେରେ ଯୋଗଦାନ କରିଥିଲେ ।
ରେଲ‌ୱେରେ ଚାକିରୀ କରିବା ସାଥିରେ ସେ ୟୁନିଭରସିଟି ଗ୍ରାଣ୍ଟସ କମିଶନରୁ ଗବେଷଣା ସ୍କଲାରସିପ ପାଇ ସେ କଳା ଇତିହାସରେ ଏମଫିଲ ଡିଗ୍ରୀ ହାସଲ କରିଥିଲେ ଓ ଟୁରିଜିମ ଉପରେ ଗବେଷଣା କରି ପିଏଚଡି ପାଇଥିଲେ ଯେଉଁଥିରେ 'ଟୁରିଜିମ ବୃଦ୍ଧିରେ ଭାରତୀୟ ରେଲ‌ୱେର ଅବଦାନ' ଥେସିସ ଲେଖିଥିଲେ ।
ଆନନ୍ଦ ଶଙ୍କର ଜୟନ୍ତ ଜଣେ ଭାରତରେ ଜନ୍ମିତ ଶାସ୍ତ୍ରୀୟ ନୃତ୍ୟର ନର୍ତ୍ତକୀ, ନୃତ୍ୟ ନିର୍ଦ୍ଦେଶିକା, ପଣ୍ଡିତ ଓ ବୁରୋକ୍ରାଟ ଅଟନ୍ତି ଓ ଭାରତନାଟ୍ୟମ ତ‌ଥା କୁଚିପୁଡ଼ି ନୃତ୍ୟରେ ତାଙ୍କର ପ୍ରବୀଣତା ନିମନ୍ତେ ଜଣାଶୁଣା ଅଛନ୍ତି ।
ଭାରତୀୟ ରେଲ‌ୱେ ଟ୍ରାଫିକ ସର୍ଭିସରେ ସେ ପ୍ରଥମ ମହିଳା ଭାବରେ ଯୋଗ ଦେଇଥିଲେ ।
ତାଙ୍କର କର୍କଟ ରୋଗ ଉପରେ ଟେଡ ବାର୍ତ୍ତା ସବୁଠାରୁ ଭଲ ୧୨ଟି ବାର୍ତ୍ତାର ଚିଠାରେ ଲିପିବଦ୍ଧ ଅଛି ।
ତାମିଲନାଡ଼ୁ ସରକାରଙ୍କଠାରୁ ସେ ସଙ୍ଗୀତ ନାଟକ ଏକାଡେମୀ ପୁରସ୍କାର ଓ କଲାଇମଣି ପୁରସ୍କାର ଓ ଆନ୍ଧ୍ର ସରକାରଙ୍କଠାରୁ କଳା ରତ୍ନ ଉପାଧି ପାଇଛନ୍ତି ।
ସନ ୨୦୦୭ରେ ଭାରତ ସରକାର ଆନନ୍ଦଙ୍କର କଳା ଅବଦାନ ନିମନ୍ତେ ତାଙ୍କୁ ଚତୁର୍ଥ ସର୍ବୋଚ୍ଚ ପଦ୍ମଶ୍ରୀ ସମ୍ମାନ ଦେଇଛନ୍ତି ।
ପଶ୍ଚିମରେ ଭାଗଟି ଏକ ମାଳଅଞ୍ଚଳ ଯେଉଁଠି ଜଳସେଚିତ ଚାଷ ଜମି ଓ ଭୂମଧ୍ୟସାଗରୀୟ ଚିରସବୁଜ ଜଙ୍ଗଲ ଅନ୍ତର୍ଭୁକ୍ତ ।
ଏହି ଗସ୍ତ ଉପତ୍ୟକା ମଧ୍ୟରେ ଜୋର୍ଡାନ ନଦୀ ପ୍ରବାହିତ ଯାହା ଜୋର୍ଡାନକୁ ଇସ୍ରାଏଲଠାରୁ ଅଲଗା କରେ ।
ୟର୍ମୋକ୍ ନଦୀ , , ଉତ୍ତରରେ ଜୋର୍ଡାନ ଏବଂ ସିରିଆ ମଧ୍ୟରେ ସୀମାରେଖା ସୃଷ୍ଟି କରେ ।
ଜୋର୍ଡାନର ସୀମା ଅନେକ ଆନ୍ତର୍ଜାତୀୟ ଏବଂ ସ୍ଥାନୀୟ ଚୁକ୍ତିନାମାଦ୍ୱାରା ଗଠିତ ହୋଇଛି ।
ସର୍ବନିମ୍ନ ସ୍ଥାନ ହେଉଛି ମୃତ ସାଗର , ଯାହକି ସମୁଦ୍ର ପତ୍ତନଠାରୁ ୪୨୦ ମିଟର ତଳେ ।
ଯୁଦ୍ଧ ଏବଂ ଶାନ୍ତି ଘୋଷଣା କରିବା, ଆଇନ ଏବଂ ଚୁକ୍ତିନାମାକୁ ଅନୁମୋଦନ କରିବା, ସଂସଦ ଅଧିବେଶନ ଡକାଇବ ଓ ବନ୍ଦ କରିବା, ନିର୍ବାଚନକୁ ଘୋଷଣା ଏବଂ ସ୍ଥଗିତ କରିବା , ସରକାରଙ୍କୁ ବରଖାସ୍ତ କରିବା ଏବଂ ସଂସଦ ଭଙ୍ଗ କରିବା ଇତ୍ୟାଦି ଅଧିକାର ରାଜାଙ୍କ ନିକଟରେ ଅଛି ।
ନିର୍ବାଚିତ ପ୍ରତିନିଧିସଭାରେ ଅନାସ୍ଥା ପ୍ରସ୍ତାବ ବହୁମତ ଭୋଟ୍ ମାଧ୍ୟମରେ ନିଯୁକ୍ତ ସରକାରଙ୍କୁ ମଧ୍ୟ ବରଖାସ୍ତ କରାଯାଇପାରିବ ।
ସରକାରଙ୍କଦ୍ୱାରା ଏକ ଚିଠା ପ୍ରସ୍ତାବିତ ହେବା ପରେ ଏହାକୁ ଲୋକ ସଭାରେ ତାପରେ ସିନେଟ୍ ଅନୁମୋଦନ କରିବା ଆବଶ୍ୟକ ଏବଂ ରାଜାଙ୍କ ଅନୁମୋଦନ ପରେ ଏହା ଆଇନରେ ପରିଣତ ହୁଏ ।
ଜୋର୍ଡାନର ସମ୍ବିଧାନ, ୧୯୫୨ରେ ଗୃହିତ ହୋଇଥିଲା ଏବଂ ଏହା ପରଠାରୁ ଏଥିରେ ଅନେକ ଥର ସଂଶୋଧନ କରାଯାଇଛି ।
ଏହି ସମ୍ବିଧାନ ରାଜତନ୍ତ୍ର, ସରକାର, ସଂସଦ ଏବଂ ନ୍ୟାୟପାଳିକାକୁ ନିୟନ୍ତ୍ରଣ କରିଥାଏ ।
ରାଜା ସରକାରଙ୍କ ମାଧ୍ୟମରେ ନିଜର କ୍ଷମତା ପ୍ରୟୋଗ କରନ୍ତି ଯାହାକୁ ସେ ଚାରି ବର୍ଷ ପାଇଁ ନିଯୁକ୍ତ କରନ୍ତି ।
ଜୋର୍ଡାନ ପୂର୍ବ ଅଞ୍ଚଳ ହେଉଛି ଏକ ଶୁଷ୍କ ମାଳଭୂମି ଯାହା ମୋୖସୁମୀ ବର୍ଷା ଏବଂ ଋତୁକାଳୀନ ଜଳଧାରାଦ୍ୱାରା ଜଳସେଚିତ ହୁଏ ।
ଉର୍ବର ମୃତ୍ତିକା ଏବଂ ଅପେକ୍ଷାକୃତ ଅଧିକ ବୃଷ୍ଟିପାତ ହେତୁ ପ୍ରମୁଖ ସହରଗୁଡିକ ରାଜ୍ୟର ମୁଖ୍ୟତଃ ଉତ୍ତର-ପଶ୍ଚିମ ଭାଗରେ ଅବସ୍ଥିତ ।
ଇରବିଡ, ଜେରାଶ ଏବଂ ଜାର୍କା ଉତ୍ତର-ପଶ୍ଚିମରେ , ମଧ୍ୟ ପଶ୍ଚିମରେ ରାଜଧାନୀ ଆମ୍ମାନ ଏବଂ ଅଲ-ଲୁନ୍ ଏବଂ ଦକ୍ଷିଣ-ପଶ୍ଚିମରେ ମାଡାବା, ଅଲ-କରକ ଏବଂ ଆକାବା ସହର ଅନ୍ତର୍ଭୁକ୍ତ ।
ଦେଶର ପୂର୍ବ ଭାଗର ପ୍ରମୁଖ ସହରଗୁଡ଼ିକ ହେଉଛି ଆଜ୍ରାକ୍ ଏବଂ ରୁୱାଇଶ୍ ଯାହାକି ମରୂଦ୍ୟାନ କେନ୍ଦ୍ରିୟ ସହର ।
ଜୋର୍ଡାନ ପଶ୍ଚିମ ଏସିଆର ଜୋର୍ଡାନ ନଦୀର ପୂର୍ବ କୂଳରେସ୍ଥିତ ଲେଭାଣ୍ଟ ଅଞ୍ଚଳର ଏକ ଆରବୀୟ ଦେଶ ।
ସାଉଦି ଆରବ, ଇରାକ, ସିରିଆ, ଇସ୍ରାଏଲ ଏବଂ ପାଲେଷ୍ଟାଇନ ଜୋର୍ଡାନର ପଡୋଶୀ ରାଷ୍ଟ୍ର ।
ଦେଶର ଦକ୍ଷିଣ-ପଶ୍ଚିମ ଦିଗରେ ଲୋହିତ ସାଗରର ୨୬ କିଲୋମିଟର ଦୀର୍ଘ ଉପକୂଳ ଅଛି ।
ରାଜଧାନୀ ଆମ୍ମାନ ହେଉଛି ଜୋର୍ଡାନର ସବୁଠାରୁ ଜନବହୁଳ ସହର ତଥା ଦେଶର ଅର୍ଥନୈତିକ, ରାଜନୈତିକ ଏବଂ ସାଂସ୍କୃତିକ କେନ୍ଦ୍ର ।
ଏହାର ଦକ୍ଷିଣ ଏବଂ ପୂର୍ବରେ ସାଉଦି ଆରବ, ଉତ୍ତର-ପୂର୍ବରେ ଇରାକ, ଉତ୍ତରରେ ସିରିଆ ଏବଂ ପଶ୍ଚିମ ଦିଗରେ ଇସ୍ରାଏଲ୍ ଓ ପାଲେଷ୍ଟାଇନ ଅବସ୍ଥିତ ।
ପ୍ରାୟ ୯୫% ଲୋକ ସୁନ୍ନି ଇସଲାମ ହେଉଛି ଧର୍ମାବଲମ୍ବୀ ଏବଂ ଖ୍ରୀଷ୍ଟିଆନ ଧର୍ମାବଲମ୍ବୀ ଦ୍ୱିତୀୟ ବୃହତ୍ ଜନସମୂହ ।
ପଶ୍ଚିମ ଏସିଆର ଅଶାନ୍ତ ଅଞ୍ଚଳରେ ଜୋର୍ଡାନକୁ “ସ୍ଥିରତାର ମରୁଦ୍ୟାନ” ବୋଲି କୁହାଯାଏ ।
୨୦୧୦ର ଆରବ ବସନ୍ତ ବିପ୍ଳବ ସମୟରେ ଏହି ଅଞ୍ଚଳରେ ଘଟିଥିବା ହିଂସାକାଣ୍ଡ ଜୋର୍ଡାନକୁ ପ୍ରଭାବିତ କରି ନାହିଁ ।
ଜୋର୍ଡାନକୁ “ଉଚ୍ଚ ମଧ୍ୟମ ବିକାଶ” ଅର୍ଥନୀତି ସହିତ “ଉଚ୍ଚ ମାନବ ବିକାଶ” ଦେଶ ଭାବରେ ଶ୍ରେଣୀଭୁକ୍ତ କରାଯାଇଛି ।
ଏହା ସତ୍ତ୍ୱେ ପ୍ରାକୃତିକ ସମ୍ପଦର ଅଭାବ,ଆଞ୍ଚଳିକ ଅସ୍ଥିରତା ଅର୍ଥନୈତିକ ଅଭିବୃଦ୍ଧିରେ ବାଧା ସୃଷ୍ଟି କରିଛି ।
ନିଜର ସ୍ତ୍ରୀ, ପୁଅ ମୋକ୍ଷ୍ୟ ଏବଂ ସହକାରୀ ଓଥୁକୁ ନେଇ ନିଜର ଏକ ଦୋକାନ ଚଳାନ୍ତି ।
ଘଟଣା ଚକ୍ରରେ ଏକ ଧାର୍ମିକ ଅନୁଷ୍ଠାନକୁ ନେଇ ତାଙ୍କର ସିଦ୍ଧେଶ୍ୱର ମହାରାଜଙ୍କ ସହ ବିରୋଧ ହୁଏ ।
ଦୋକାନ ନଷ୍ଟ ବାବଦରେ କ୍ଷତିପୂରଣ ନିମିତ୍ତ ସେ ବୀମା କମ୍ପାନୀ ସହ ଯୋଗାଯୋଗ କରନ୍ତି ।
କିନ୍ତୁ କମ୍ପାନୀ ଏଇଥିପାଇଁଁ ମନାକରିଦିଏ ଯେ ଭୂମିକମ୍ପ ହେଉଛି ଭଗବାନଙ୍କ ରଚିତ ଏକ ଧ୍ୱଂସଲୀଳା ଆଉ ସେଇଥିପାଇଁଁ ବୀମା କମ୍ପାନୀ ଦାୟୀ ନୁହେଁଁ ।
ଯାହାହେଉ ଆକବର ଭାଇ ନାମକ ଜଣେ ଭିନ୍ନକ୍ଷମ ଓକିଲଙ୍କ ସହ ତାର ଦେଖା ହୁଏ ଯିଏକି ଭଗବାନଙ୍କ ନାମରେ ମକଦ୍ଦମା କରିବା ପାଇଁଁ ରାଜି ହୁଅନ୍ତି ।
ଏହାର ପ୍ରାରମ୍ଭିକ ପ୍ରକ୍ରୀୟାରେ ସେ କାନୁନୀ ନୋଟିସ ଉଭୟ ବୀମା କମ୍ପାନୀ ଏବଂ ଭଗବାନଙ୍କ ପ୍ରତିନିଧିତ୍ୱ କରୁଥିବା ବିଭିନ୍ନ ଧର୍ମ ଗୁରୁମାନକୁ ପ୍ରେରଣ କରନ୍ତି ।
ଅଦାଲତ ସିନା ରାଓଙ୍କ ମକଦ୍ଦମା ଗ୍ରହଣ କରନ୍ତି ହେଲେ ଏଣେ ରାଓ ପରିସ୍ଥିତିର ଚକ୍ରବ୍ୟୁହରେ ଫସି ଯାଆନ୍ତି ।
ଋଣ ବାବଦକୁ ତାଙ୍କ ଘର କୋରଖ ହୋଇଯାଏ ଏବଂ ତାଙ୍କ ପତ୍ନୀ ତାଙ୍କୁ ଛାଡି ଚାଲିଯାଆନ୍ତି ।
ଏଭଳି ଏକ ପରିସ୍ଥିତିରେ ଅକସ୍ମାତ ଗୋପାଲା ଗୋବିନ୍ଦ ହରି ନାମକ ଜଣେ ପରାମର୍ଶଦାତା ତାଙ୍କୁ ସହାୟତାର ହାତ ବଢାନ୍ତି ।
ଚଳଚ୍ଚିତ୍ର କଥାବସ୍ତୁରେ ଏହି ଗୋପାଲା ମହାଶୟଙ୍କୁ ବିଷ୍ଣୁଙ୍କ ଅବତାର ଭାବେ ଦର୍ଶାଯାଇଛି ।
ଗୋପାଲା ଗୋପାଲା ୨୦୧୫ ମସିହାରେ ନିର୍ମିତ ଏକ ତେଲୁଗୁ ଭାଷୀ ଭାରତୀୟ ବ୍ୟଙ୍ଗାତ୍ମକ ଚଳଚ୍ଚିତ୍ର ।
ଚଳଚ୍ଚିତ୍ରଟିର ନିର୍ଦ୍ଦେଶକ ଥିଲେ କିଶୋର କୁମାର ପର୍ଦାଶାନୀ ଏବଂ ଏହାର ଯୁଗ୍ମ ପ୍ରଯୋଜକ ଥିଲେ ଡି. ଶୁରେଶବାବୁ ଏବଂ ଶରତ ମାରାର ।
ଚଳଚ୍ଚିତ୍ରଟି ଶୁରେଶ ପ୍ରୋଡକସନ୍ସ ଓ ନର୍ଥ ଷ୍ଟାର ଏଣ୍ଟେର୍ଟେନମେଣ୍ଟ ବ୍ୟାନେରରେ ନିର୍ମିତ ।
ଏହି ଚଳଚ୍ଚିତ୍ରରେ ମୁଖ୍ୟ ଭୂମିକାରେ ଅଭିନୟ କରିଛନ୍ତି ପୱନ କଲ୍ୟାଣ ଏବଂ ଭେଙ୍କେଟେଶ ।
ଏହା ବ୍ୟତୀତ ଅନ୍ୟାନ୍ୟ ସହ କଳାକାରମାନେ ହେଲେ ଶ୍ରୀୟା ଶରଣ, ମିଥୁନ ଚକ୍ରବର୍ତ୍ତୀ ତଥା ପି. କ୍ରୀଷ୍ଣା ମୁରଲୀ ଇତ୍ୟାଦି ।
ଏହାର ସଂଗୀତ ପରିଚାଳନା କରିଛନ୍ତି ଅନୁପ ରୁବେନ୍ସ ଏବଂ ଛବି ଉତ୍ତୋଳନ ବା ସିନେମାଟୋଗ୍ରାଫି କରିଛନ୍ତି ଜେ. ଭିନସେଣ୍ଟ ।
ଚଳଚ୍ଚିତ୍ରଟି ୨୦୧୨ ମସିହାରେ ନିର୍ମିତ ହିନ୍ଦୀ ଚଳଚ୍ଚିତ୍ର ର ତେଲୁଗୁ ସଂସ୍କରଣ ବା ରିମେକ୍ ।
ତେବେ ଚଳଚ୍ଚିତ୍ରଟି ମୁଖ୍ୟତଃ ଗୁଜରାତି ନାଟକ କାଞ୍ଜି ବିରୁଦ୍ଧ କାଞ୍ଜି ଉପରେ ଆଧାରିତ ।
ଚଳଚ୍ଚିତ୍ରଟିର ଅଧିକାଂଶ ଭାଗ ବିଶାଖାପାଟଣାରେ ଏବଂ କିଛି ଭାଗ ହାଇଦ୍ରାବାଦରେ ଶୁଟିଂ ହୋଇଛି ।
ଚଳଚ୍ଚିତ୍ର କଥାବସ୍ତୁ ଅତ୍ୟନ୍ତ ମର୍ମସ୍ପର୍ଶୀ ଏବଂ ବ୍ୟଙ୍ଗାତ୍ମକ ।
ଭଗବାନଙ୍କ ଅସ୍ତିତ୍ୱ, ଧର୍ମର ପରିଭାଷା ତଥା ତଥାକଥିତ ଧର୍ମଗୁରୁଙ୍କ ଭୂମିକା ସମ୍ପର୍କରେ ଚଳଚ୍ଚିତ୍ରରେ ଅନେକ ଗୁରୁତ୍ୱପୂର୍ଣ୍ଣ ପ୍ରସଙ୍ଗ ସ୍ଥାନ ପାଇଛି ଏବଂ ଏଇଥିପାଇଁଁ ଏହା କିଛି ମାତ୍ରାରେ ବିରୋଧର ସମ୍ମୁଖିନ ହେବା ସହ ଅଧିକାଂଶ ଦର୍ଶକଙ୍କ ପ୍ରିୟଭାଜନ ହୋଇପାରିଛି ।
ନିଷେଧର ଲିଖିତାଦେଶ - କୌଣସି ନିମ୍ନ ନ୍ୟାୟାଳୟକୁ ଏକ ମାମଲାର ବିଚାର କରିବାରୁ ବଞ୍ଚିତ କରିବାର ଲିଖିତାଦେଶ କାରଣ ଉକ୍ତ ମାମଲାଟି ସମ୍ପୃକ୍ତ ନ୍ୟାୟାଳୟର କ୍ଷମତା ପରିସର ବାହାରେ ।
ବନ୍ଦୀ ପ୍ରତ୍ୟକ୍ଷୀକରଣର ଲିଖିତାଦେଶ - ଏହା ଏକ ନ୍ୟାୟାଳୟଦ୍ୱାରା କୌଣସି ଅଟକ କର୍ତ୍ତୃପକ୍ଷଙ୍କୁ ଅଟକ ରଖାଯାଇଥିବା ବନ୍ଦୀକୁ ନ୍ୟାୟାଳୟ ସମ୍ମୁଖରେ ଅଟକର କାରଣ ସହ ଉପସ୍ଥିତ କରାଇବା ପାଇଁ ଲିଖିତାଦେଶ ।
ଯଦି ଅଟକ ବିଧିସମ୍ମତ ନ ହୁଏ ତେବେ ତକ୍ଷଣ ବନ୍ଦୀକୁ ମୁକ୍ତ କରିବାକୁ ନ୍ୟାୟାଳୟ ଆଦେଶ ଦିଏ ।
ଉତ୍ପ୍ରେଷଣର ଲିଖିତାଦେଶ - ଏକ ଉପର ନ୍ୟାୟାଳୟଦ୍ୱାରା ନିମ୍ନ ନ୍ୟାୟାଳୟ ପାଇଁ ପ୍ରକାଶିତ ଆଦେଶ ଯେଉଁଥିରେ ଏକ ବନ୍ଦ କରାଯାଇଥିବା ମାମଲାର ସମ୍ପୂର୍ଣ୍ଣ ବିବରଣୀ ସହ ସମ୍ପୃକ୍ତ ପ୍ରମାଣ, ନଥିପତ୍ର ଇତ୍ୟାଦି ଉପର ନ୍ୟାୟାଳୟ ସମ୍ମୁଖରେ ପ୍ରକାଶ କରାଯିବ ।
ଏହି ପ୍ରକ୍ରିୟାଦ୍ୱାରା ସାଧାରଣତଃ ନାଗରିକମାନଙ୍କ ମୌଳିକ ଅଧିକାରର ରକ୍ଷା କରାଯାଏ ।
ପରମାଜ୍ଞାର ଲିଖିତାଦେଶ - ଏକ ଉପର ନ୍ୟାୟାଳୟଦ୍ୱାରା ନିମ୍ନ ନ୍ୟାୟାଳୟ, କୌଣସି ପ୍ରଶାସନିକ ଅଧିକାର, କୌଣସି ସଂଗଠନ ତଥା ଅନ୍ୟାନ୍ୟ ଅନୁଷ୍ଠାନାଦିକୁ ସେଗୁଡ଼ିକର କର୍ତ୍ତବ୍ଯ ଅଧିନସ୍ଥ ଏକ କାର୍ଯ୍ୟ କରିବାପାଇଁ ଆଦେଶ ଦେବାକୁ ପରମାଜ୍ଞାର ଲିଖିତାଦେଶ କୁହାଯାଏ ।
ବହୁପୂର୍ବରୁ, ଲିଖିତାଦେଶ ସାଧାରଣତଃ ଇଂରେଜ ରାଜତନ୍ତ୍ରୀଙ୍କଦ୍ୱାରା ଏକ ନିର୍ଦ୍ଦିଷ୍ଟ ବ୍ଯକ୍ତିକୁ ଏକ ନିର୍ଦ୍ଦିଷ୍ଟ କାର୍ଯ୍ୟ ପୂରଣ କରିବା ପାଇଁ ପ୍ରକାଶିତ ଏକ ଲିଖିତ ଆଦେଶ; ଉଦାହରଣ ସ୍ବରୂପ, ସାମନ୍ତ କାଳରେ ରାଜାଙ୍କଦ୍ୱାରା "ସୈନ୍ଯାହ୍ୱାନ ଲିଖିତାଦେଶ" କୌଣସି ଭଡାଟିଆ-ମୁଖ୍ୟଙ୍କୁ ନିଜ ଅଙ୍ଗରକ୍ଷୀମାନଙ୍କ ସହିତ ଯୁଦ୍ଧରେ ଉପସ୍ଥିତ ହେବାର ଆଦେଶ ।
ସଂଯୁକ୍ତ ରାଜ୍ଯ, କାନାଡା ଏବଂ ଅଷ୍ଟ୍ରେଲିଆରେ ବ୍ରିଟିଶ ରାଜତନ୍ତ୍ରୀଙ୍କ ନାମରେ ସ୍ଥାନୀୟ ଅଧିକାରୀ ପଦ ପାଇଁ (କାନାଡାରେ ଗଭର୍ଣ୍ଣର ଜେନେରାଲଙ୍କଦ୍ୱାରା ଏବଂ ଅଷ୍ଟ୍ରେଲିଆରେ ଗଭର୍ଣ୍ଣର ଜେନେରାଲଙ୍କଦ୍ୱାରା ପ୍ରତିନିଧି ସଭା ନିମନ୍ତେ ନିର୍ବାଚନ ପାଇଁ କିମ୍ବା ରାଜ୍ଯ ରାଜ୍ୟପାଳଙ୍କଦ୍ୱାରା ରାଜ୍ଯ ନିର୍ବାଚନ ପାଇଁ) ନିର୍ବଚନର ନିମନ୍ତେ ନିର୍ବାଚନର ଲିଖିତାଦେଶ ପ୍ରକାଶ ହୁଏ ।
ମଧ୍ଯଯୁଗୀୟ ଇଂରେଜ ରାଜାମାନଙ୍କଦ୍ୱାରା କୌଣସି ବ୍ଯକ୍ତିକୁ ସଂସଦରେ ଉପସ୍ଥିତ ହେବାପାଇଁ ଲିଖିତାଦେଶ ବ୍ଯବହାର କରାଯାଉଥିଲା ।
ସଂସଦରେ ଆହ୍ୱାନିତ ବ୍ଯକ୍ତିର ଉପଦେଶ ମହତ୍ତ୍ବପୂର୍ଣ୍ଣ ମନେକରି ତାଙ୍କୁ ବାରୋନ ପଦ ଦିଆଯାଉଥିଲା ।
ଏକ ମୋହରଦ୍ୱାରା ପ୍ରମାଣିତ ଲିଖିତାଦେଶ ବା ରିଟ୍ ଆଙ୍ଗ୍ଲୋ-ସାକ୍ସୋନ ରାଜତନ୍ତ୍ରର ଏକ ବିଶେଷ ଅଙ୍ଗ ଏବଂ ସବିଶେଷ ଆଦେଶର ମାଧ୍ଯମ ଥିଲା ।
ସ୍ଥାନୀୟ ପ୍ରଚଳିତ ଭାଷାରେ ଲିଖିତ, ଲିଖିତାଦେଶଗୁଡ଼ିକ ଭୂମି ପ୍ରଦାନ କିମ୍ବା ଏକ ସ୍ଥାନୀୟ ଦରବାରକୁ ବିଶେଷ ନିର୍ଦ୍ଦେଶ ଦେବାପାଇଁ ଉଦ୍ଦିଷ୍ଟ ଥିଲା ।
ପ୍ରାରମ୍ଭରେ, ରାଜାଙ୍କଠାରେ ଅନ୍ୟାୟର ଅଭିଯୋଗ କରିଥିବା ସାମନ୍ତର ଜମିମାଲିକ ବିରୁଦ୍ଧରେ ରାଜାଙ୍କ କୁଳପତିଙ୍କଦ୍ୱାରା ପ୍ରକାଶିତ ନଥିପତ୍ରକୁ ଲିଖିତାଦେଶ କୁହାଯାଉଥିଲା ।
ବିଜେତା ୱିଲିୟମ ଏହି କାର୍ଯ୍ୟକ୍ରମରେ ଟିକେ ପରିବର୍ତ୍ତନ ଆଣିଲେ: ପ୍ରଥମତଃ, ଲିଖିତାଦେଶଗୁଡ଼ିକୁ ଆଙ୍ଗ୍ଲୋ-ସାକ୍ସୋନ ପରିବର୍ତ୍ତେ ଲାତିନ ଭାଷାରେ ଲେଖାଗଲା, ଦ୍ୱିତୀୟତଃ, ସେଥିରେ ଅଧିକରୁ ଅଧିକ ରାଜକୀୟ ଆଦେଶ ଓ ନିର୍ଦ୍ଦେଶ ପ୍ରତିବିମ୍ବିତ ହେବାକୁ ଲାଗିଲା ।
ତାଙ୍କର ନିକଟ ଉତ୍ତରାଧିକାରୀମାନେ ଏହି ପ୍ରଥାକୁ ଅନୁସରଣ କଲେ, କିନ୍ତୁ ହେନେରୀ ଦ୍ୱିତୀୟଙ୍କ ରାଜତ୍ବ କାଳରେ ଲିଖିତାଦେଶଗୁଡ଼ିକ ନ୍ୟାୟ ଦାବି କରୁଥିବା ଜନସାଧାରଣଙ୍କ ପାଇଁ ଉପଲବ୍ଧ କରିଦିଆଗଲା ।
ଭାରତୀୟ ନ୍ୟାୟ ବ୍ଯବସ୍ଥାରେ, 'ବିଶେଷାଧିକାର ଲିଖିତାଦେଶ ପ୍ରକାଶ କରିବାର ଅଧିକାର କେବଳ ସର୍ବୋଚ୍ଚ ନ୍ୟାୟାଳୟ ଏବଂ ରାଜ୍ଯ ଉଚ୍ଚନ୍ୟାୟାଳୟ ପାଖରେ ରହିଛି ।
ସମ୍ବିଧାନ ଧାରା ୩୨ ଅନୁସାରେ ମୌଳିକ ଅଧିକାରର ସୁରକ୍ଷା ନିମନ୍ତେ ସର୍ବୋଚ୍ଚ ନ୍ଯାୟାଳୟ ଲିଖିତାଦେଶ ଜାରିକରି ପାରିବ ।
ଧାରା ୧୩୯ ଅଧିନରେ ମୌଳିକ ଅଧିକାର ଭିନ୍ନ ଅନ୍ୟ ଅଧିକାର ପାଇଁ ମଧ୍ଯ ସର୍ବୋଚ୍ଚ ନ୍ଯାୟାଳୟ ଲିଖିତାଦେଶ ଜାରିକରି ପାରିବ ।
ରାଜ୍ଯମାନଙ୍କରେ ରାଜ୍ଯ ଉଚ୍ଚ ନ୍ୟାୟାଳୟ ସମ୍ବିଧାନ ଧାରା ୨୨୬ ଅନୁସାରେ ଲିଖିତାଦେଶ ଜାରିକରି ପାରିବେ ।
ଭାରତୀୟ ସମ୍ବିଧାନ ପାଞ୍ଚ ପ୍ରକାରର "ବିଶେଷାଧିକାର ଲିଖିତାଦେଶ" ବିଷୟରେ ବର୍ଣ୍ଣନା କରିଛି: ବନ୍ଦୀ ପ୍ରତ୍ୟକ୍ଷୀକରଣ, ଉତ୍ପ୍ରେଷଣ, ପରମାଜ୍ଞା, "ଅଧିକାର ପୃଚ୍ଛା ଏବଂ ନିଷେଧାଜ୍ଞା:
ଲୋକବିଧିରେ, ଏକ ଲିଖିତାଦେଶ ହେଉଛି ପ୍ରଶାସନିକ ବା ନ୍ୟାୟିକ ଅଧିକାରପ୍ରାପ୍ତ ସଂସ୍ଥା ବା ଅନୁଷ୍ଠାନ ଦ୍ୱାରା ପ୍ରକାଶିତ ଏକ ଆଧିକାରିକ ଲିଖିତ ଅଧ୍ୟାଦେଶ ।
ୱାରେଣ୍ଟ, ବିଶେଷାଧିକାର ଲିଖିତାଦେଶ, ଏବଂ ସାକ୍ଷ ଆହ୍ବାନ ଆଦି ସାଧାରଣ ପ୍ରକାରର ଲିଖିତାଦେଶ ରହିଛି ।
ଲିଖିତାଦେଶଗୁଡ଼ିକ ଦୁଇଟି ମୁଖ୍ଯ ରୂପ ନେଇପାରିବେ, ସମସ୍ତଙ୍କ ପଠନ ପାଇଁ ମୁକ୍ତ ଏବଂ ଏକ ବା ଏକାଧିକ ବିଶେଷ ବ୍ଯକ୍ତିଙ୍କ ବନ୍ଦ ।
ବ୍ରିଟିଶ୍ ସଂଗ୍ରହାଳୟରେ ପ୍ରଦର୍ଶିତ ପ୍ରାଚୀନ ବେବିଲୋନୀୟ ସାଙ୍କେତିକ ଲିପିରେ ଲିଖିତ ଏକ ମାଟି ଫଳକ ନୋଆର ଡଙ୍ଗା ଏକ ବିରାଟ କୁଫା ହୋଇଥିବା ଇଙ୍ଗିତ କରିଥାଏ ।
ପ୍ରଫେସର୍ ଇର୍ଭିଂଗ୍ ଫିଙ୍କେଲ୍ ଏହି ଫଳକର ଅନୁବାଦ କରିଛନ୍ତି ଏବଂ ଏହି ଫଳକରେ ନୋଆର ଡଙ୍ଗା ବୃତ୍ତାନ୍ତ ସହ ସାମଞ୍ଜସ୍ୟ ଥିବା ଏକ କିମ୍ବଦନ୍ତୀ ଲେଖା ହୋଇଥିବା ବିଷୟ ପ୍ରକାଶ କରିଥିଲେ ।
ଅନୁବାଦକୁ ଅନୁସରଣ କରି ୩୫ ଟନ୍ କୁଫାର ସେ ଏକ କ୍ଷୁଦ୍ର ନମୁନା ତିଆରି କରାଇଥିଲେ ।
୨୦୧୪ ମସିହାରେ ଫିଙ୍କେଲ୍ ଭାରତର କେରଳରେ ଏହି କୁଫାକୁ ଭସାଇବାର ଅସଫଳ ଚେଷ୍ଟା କରିଥିଲେ ।
ସ୍ଥାନୀୟ ବିଟୁମେନ୍ ବା ପିଚୁ ନିମ୍ନ ମାନର ହୋଇଥିବା ଯୋଗୁଁ ତାଙ୍କ ଦୁଇ ମହଲାବିଶିଷ୍ଟ କୁଫା ଭସାଇବା ପ୍ରୟାସ ବିଫଳ ହେଲା ବୋଲି ସେ କହିଥିଲେ ।
ଏହି ଡଙ୍ଗାର ନିର୍ମାଣ ଶୈଳୀ ବିଷୟରେ ହେରୋଡଟସ୍ ଦୁଇଟି ଉପାୟ ବର୍ଣ୍ଣନା କରିଛନ୍ତି – ଗୋଟିଏ ହେଲା, କାଠର ଛାଞ୍ଚ ଉପରେ ଚମଡ଼ା ଚଢ଼ାଇ ଓ ଦ୍ୱିତୀୟଟି ହେଲା ବେତ ତଥା ଲଟାକୁ ଗୁନ୍ଥି ଟୋକେଇ ନିର୍ମାଣ କରି ଡଙ୍ଗା ନିର୍ମିତ ହୁଏ ।
୧୯୩୮ ମସିହାରେ ବ୍ରିଟିଶ୍ ମାନବ ବଂଶବିଜ୍ଞାନୀ ଜେମ୍‍ସ୍ ହର୍ଣ୍ଣେଲ୍ ନିଜ ଲେଖା ରେ ଏପରି ପ୍ରଣାଳୀ ନିର୍ମିତ ଡଙ୍ଗା ବ୍ୟବହାର ହେଉଥିବା ବିଷୟକୁ ପୁଣି ଉଲ୍ଲେଖ କରିଛନ୍ତି ।
ବିଂଶ ଶତାବ୍ଦୀର ପ୍ରାରମ୍ଭରେ ଇରାକରେ ବାଗଦାଦ ଆଖପାଖରେ କୁଫାମାନଙ୍କୁ ଗମନାଗମନ, ମାଛଧରା ଡଙ୍ଗା ରୂପେ ବ୍ୟବହାର କରାଯାଉଥିଲା ।
ଟାଇଗ୍ରିସ୍ ଓ ୟୁପ୍ରେଟିସ୍ ନଦୀ କୂଳରେ ଗଢ଼ି ଉଠିଥିବା ପ୍ରାଚୀନ ମେସୋପଟାମିଆ ସଭ୍ୟତା ସମୟରୁ ଏହି କୁଫା ବ୍ୟବହୃତ ହୋଇ ଆସୁଛି ।
ଗୋଲାକୃତି ହୋଇଥିବାରୁ ସ୍ରୋତର ବିପରୀତ ଦିଗରେ ଯିବା ବେଳେ ଏହା ଗୋଲ ଗୋଲ ବୁଲିଥାଏ ଓ ସ୍ରୋତର ବିପରୀତ ଦିଗରେ କୁଫା ଚଳାଇବା କଷ୍ଟ ।
କିନ୍ତୁ ଏହା ଏକ ସୁରକ୍ଷିତ, ସୁଗଠିତ ଡଙ୍ଗା ଓ ଏହାର ନିର୍ମାଣ ପ୍ରକ୍ରିୟା ସରଳ ।
ଏସିରୀୟ ଭଗ୍ନାବଶେଷରୁ ମିଳିଥିବା ବିଭିନ୍ନ ଫଳକ ଓ ଲେଖରେ କୁଫା ନୌକାର ଉଲ୍ଲେଖ ମିଳେ ।
ଏହି ଭଗ୍ନାବଶେଷ ଖ୍ରୀଷ୍ଟପୂର୍ବ ୯ମ, ୮ମ ଓ ୭ମ ଶତାବ୍ଦୀର ଅନେକ ରାଜା ଯଥା: ଅସୁରନସିରପାଳ ଦ୍ୱିତୀୟ , ସେନ୍ନାଚେରିବ , ଅସୁରବନିପାଳ ପ୍ରଭୃତିଙ୍କ ରାଜତ୍ୱ କାଳର ।
ସଂଗୃହୀତ ମାଟି ଫଳକର ଏକ ବିବାଦୀୟ ଅନୁବାଦ ପ୍ରାଚୀନ ବାବିଲୋନୀୟ ଯୁଗ ସମୟରେ ମଧ୍ୟ କୁଫା ବ୍ୟବହୃତ ହେଉଥିବାର ଦାବୀ କରିଥିଲା ।
ଏସିରୀୟ ଭଗ୍ନାବଶେଷରେ ମିଳିଥିବା କିଛି ପ୍ରସ୍ତର ଖୋଦିତ ଚିତ୍ରରେ କିନ୍ତୁ କୁଫାରେ ପଥର ପରିବହନ କରାଯିବା ଦର୍ଶିତ ହୋଇଛି ।
ନିକଟ ଅତୀତରେ ସମ୍ପନ୍ନ କିଛି ବିଶ୍ୱାସଯୋଗ୍ୟ ଗବେଷଣା ଅନୁସାରେ ପ୍ରାଚୀନ ସମୟର ସର୍ବବୃହତ କୁଫାର ବ୍ୟାସ ୧୮ ଫୁଟ୍ ଥିଲା ଓ ଏମାନେ ୧୬ ଟନ୍ ପର୍ଯ୍ୟନ୍ତ ପଣ୍ୟଦ୍ରବ୍ୟ ପରିବହନ କରିପାରୁଥିଲେ ।
ଫଳ, ପରିବା ଓ ଅନ୍ୟାନ୍ୟ ସାମଗ୍ରୀ ବୋହି ନେବା ପାଇଁ ନିର୍ମିତ ଟୋକେଇ ପରି ଦିଶୁଥିବାରୁ ଓ ଟୋକେଇ ପରି ସାମଗ୍ରୀ ବୋହିବାରେ ବ୍ୟବହୃତ ହେଉଥିବାରୁ ଏହି ନୌକାକୁ କୁଫା କୁହାଯାଏ ।
ଫଳକରେ ବେବିଲୋନୀୟ ଦୈବୀ ପ୍ରଳୟ କିମ୍ବଦନ୍ତୀ ଓ ଜଣେ ବେବିଲୋନୀୟ ନାୟକ ଆତ୍ରାହସିସ୍‍ର ନୌକା ନିର୍ମାଣ କଥା ବର୍ଣ୍ଣିତ ।
ତେଣୁ ଏହି ବନ୍ୟା ଓ ପ୍ରଳୟ କିମ୍ବଦନ୍ତୀ, ନୋଆ, ଡଙ୍ଗା କିମ୍ବଦନ୍ତୀର ଉତ୍ସ ମେସୋପଟାମିଆ ସଭ୍ୟତା ହୋଇପାରେ ବୋଲି ଫିଙ୍କେଲ୍ ଅନୁମାନ କରନ୍ତି ।
କିଛି ନୂତନ ଏସିରୀୟ କାଳର କିମ୍ବଦନ୍ତୀରେ ଟୋକେଇ ବା ଛୋଟ କୁଫାରେ ଶିଶୁଙ୍କୁ ଭସାଇ ଦେଉଥିବା କଥା ବର୍ଣ୍ଣିତ ଅଛି ।
ଏହି ଆଧାରରେ କିଛି ବିଶେଷଜ୍ଞ କୁହନ୍ତି ଯେ ଶିଶୁ ମୋଜେସ୍‍ଙ୍କୁ ଯେଉଁ ଡଙ୍ଗାରେ ରଖି ନୀଳ ନଦୀରେ ଭସାଇ ଦିଆ ଯାଇଥିଲା ତାହା ଏକ କୁଫା ହୋଇପାରେ ।
ଗ୍ରୀକ୍ ଐତିହାସିକ ହେରୋଡଟସ୍ ଆନୁମାନିକ ଖ୍ରୀ.ପୂ. ୪୫୦ ସମୟରେ ବେବିଲୋନ୍ ପରିଭ୍ରମଣ କରିବାକୁ ଯାଇଥିଲେ ଓ ସେ କୁଫା ବିଷୟରେ ଉଲ୍ଲେଖ କରିଥିଲେ:
ଅଜ୍ଞାତ ବାସ କାଳରେ ପାଣ୍ଡବଙ୍କ ପତ୍ନୀ ଦ୍ରୌପଦୀ ଯେତେବେଳେ ରାଜା ବିରାଟଙ୍କ ପ୍ରାସାଦରେ ସୈରୀନ୍ଧ୍ରି ଭାବରେ ଛଦ୍ମନାମ ନେଇ ରହିଥିଲେ, କୀଚକ ଥରେ ଏହି ମାଳିନୀକୁ ଦେଖି ପାଗଳ ଭାବରେ ତାଙ୍କ ସୌନ୍ଦର୍ଯ୍ୟ ଉପଭୋଗ କରିବାକୁ ଇଚ୍ଛା କଲା, କିନ୍ତୁ ଛଦ୍ମବେଶୀ ଦ୍ରୌପଦୀ ମନା କଲେ ।
କୀଚକ, ରାଣୀ ସୁଦେଷ୍ଣାଙ୍କୁ ମାଳିନୀଙ୍କ ପ୍ରତି ଥିବା ଦୁର୍ବଳତା ବିଷୟରେ ପ୍ରକାଶ କରିଥିଲେ ଏବଂ ତାଙ୍କ ପାଇଁ ମଦ୍ୟ ପରଷିବାକୁ ସୈରୀନ୍ଧ୍ରୀଙ୍କୁ ପଠାଇବାକୁ ଅନୁରୋଧ କରିଥିଲେ ।
ସୈରୀନ୍ଧ୍ରୀ ମଦ ପରିବେଷଣ କରୁଥିବାବେଳେ କୀଚକ ସୈରୀନ୍ଧ୍ରୀଙ୍କୁ ଭେଟି ତାଙ୍କୁ ଆଲିଙ୍ଗନ କରିବାକୁ ଚେଷ୍ଟା କରିଥିଲେ ।
କୀଚକ ଦ୍ରୌପଦୀଙ୍କୁ ଗୋଡାଇଥିଲେ ଏବଂ ତାଙ୍କ କେଶ ଟାଣି ତାଙ୍କୁ ଏକ କୋଠରୀଙ୍କୁ ନେଇ ତାଙ୍କ ଇଚ୍ଛା ବିରୁଦ୍ଧରେ ଏବଂ ତାଙ୍କ ଛଦ୍ମବେଶୀ ସ୍ୱାମୀ ଯୁଧିଷ୍ଠିର ଙ୍କ ସମ୍ମୁଖରେ ଆଲିଙ୍ଗନ କରିବାକୁ ଚେଷ୍ଟା କଲେ ।
ଯୁଧିଷ୍ଠିର କିମ୍ବା ରାଜା ବିରାଟ ମଧ୍ୟ ତାଙ୍କୁ ବାଧା ଦେଇପାରି ନଥିଲେ କାରଣ କୀଚକ ରାଜ୍ୟ ଭିତରେ ଅତ୍ୟନ୍ତ ଶକ୍ତିଶାଳି ଥିଲେ ।
ତେବେ, କ୍ରୋଧରେ ବିଚଳିତ ଭୀମଙ୍କୁ ଏହାର ପ୍ରତିଶୋଧ ନେବାକୁ ତତକ୍ଷଣାତ ଯୁଧିଷ୍ଠିର ଗୁପ୍ତ ନିର୍ଦ୍ଦେଶ ଦେଇଥିଲେ ।
ରାଜା ବିରାଟଙ୍କ ତତକାଳୀନ ରାଜ୍ୟ ବିରାଟନଗର ବର୍ତ୍ତମାନ ପୂର୍ବ ନେପାଳର ମୋରାଙ୍ଗ ଜିଲ୍ଲାରେ ଅଛି ।
ଯେଉଁଠାରେ କୀଚକଙ୍କୁ ହତ୍ୟା କରାଯାଇଥିଲା ସେହି ସ୍ଥାନ, ଯାହାର ନାମ କିଚକ-ବଦ୍ଧ, ବିରାଟନଗରଠାରୁ କିଛି କିଲୋମିଟର ଦୂରରେ ଥିବା ବର୍ତ୍ତମାନର ଝାପା ଜିଲ୍ଲାରେ ଅବସ୍ଥିତ ।
କୀମ୍ବଦନ୍ତୀ ଅନୁସାଅରେ, ପାଣ୍ଡବମାନେ ରାଜା ବିରାଟଙ୍କ ଲୁଟ ହୋଇଥିବା ଗୋରୁମାନଙ୍କୁ ରକ୍ଷା କରିଥିଲେ ଏବଂ ଯେତେବେଳେ ସେମାନେ ଗୋରୁମାନଙ୍କ ସହ ଫେରୁଥିଲେ, ସେତେବେଳେ ସେମାନେ ଶୋଷିଲା ଥିଲେ ।
ଅର୍ଜୁନ ତାଙ୍କ ଗାଣ୍ଡିବ ଧନୁଦ୍ୱାରା ଏହି ପୋଖରୀ ତିଆରି କରି ସେମାନଙ୍କୁ ଜଳ ଯୋଗାଇଥିଲେ ।
ହିନ୍ଦୁ ମହାକାବ୍ୟ ମହାଭାରତର ବର୍ଣ୍ଣନା ଅନୁଯାୟୀ କୀଚକ ହେଉଛନ୍ତି ରାଜା ବିରାଟଙ୍କଦ୍ୱାରା ଶାସିତ ମତ୍ସ୍ୟ ଦେଶର ସେନାପତି ।
ପାଣ୍ଡବମାନଙ୍କର ଅଜ୍ଞାତବାସ ସମୟରେ ସେ ଦ୍ରୌପଦୀଙ୍କୁ ହଇରାଣ କରୁଥିବାରୁ ତାଙ୍କୁ ଭୀମ ହତ୍ୟା କରିଥିଲେ ।
କୀଚକଙ୍କ ଭଉଣୀ ସୁଦେଷ୍ଣାଙ୍କର ଏକ ସୁନ୍ଦରୀ ଝିଅ ଉତ୍ତରା ଏବଂ ପୁତ୍ର ଉତ୍ତମ କୁମାର ଥିଲେ ।
ଉପକୀଚକ ନାମରେ ତାଙ୍କର ୧୦୫ ଜଣ କନିଷ୍ଠ ଭ୍ରାତା ଥିଲେ ଏବଂ ଏକ ସୁଦେଷ୍ଣା ନାମରେ ଏକ ଭଉଣୀ ମଧ୍ୟ ଥିଲେ ।
ଫ୍ରାଞ୍ଚାଇଜର ଆରମ୍ଭ ୧୯୪୭ ମସିହାରେ ଏକ ବିବାଦୀୟ ଦଳ, ନ୍ୟାସନାଲ ବାସ୍କେଟବଲ ଲୀଗ ର ଡେଟ୍ରୋଇଟ ଗେମର କ୍ରୟ ସହିତ ହୋଇଥିଲା ।
ନୂଆ ଦଳ ମିନିୟାପୋଲିସରେ ଖେଳିବା ଆରମ୍ଭ କରିଦେଇଥିଲେ ଏବଂ ପରେ ନିଜକୁ ମିନିୟାପୋଲିସ ଲେକର୍ସ ଭାବରେ ନାମିତ କରିଥିଲେ ।
ପ୍ରାରମ୍ଭରେ ଏନ.ବି.ଏର ଜଣେ ସଦସ୍ୟ ଲେବର୍ସ , ପ୍ରତିଦ୍ୱନ୍ଦୀ "ବାସ୍କେଟ ବଲ ଆସୋସିଏସନ ଅଫ ଆମେରିକା"ରେ ସାମିଲ ହେବା ପୂର୍ବରୁ 1948 ମସିହା ଏନ.ବି.ଏଲ ଚ୍ୟମ୍ପିଅନସିପ ଜିତିଥିଲେ, ଯେଉଁଠାରେ ସେ ଷ୍ଟାର "ଜର୍ଜ ମିକାନ"ଙ୍କ ନେତୃତ୍ୱରେ ପରବର୍ତ୍ତୀ 6ଟି ଚ୍ୟମ୍ପିଅନସିପ ମଧ୍ୟରୁ ପାଞ୍ଚୋଟି ଗୋଟି ଜିତିବେ ।
ଲେକର୍ସ, ଏନ.ବି.ଏଲର ସବୁଠାରୁ ଅଧିକ ସମୟ ପର୍ଯ୍ୟନ୍ତ ଜିତିବାର ରେକର୍ଡ ବନେଇଥିଲେ ।
ଲେକର୍ସ ଫ୍ରେଞ୍ଚାଇଜର ଆରମ୍ଭ 1947 ମସିହାରେ ହୋଇଥିଲା, ଯେତେବେଳେ ମିନେସୋଟାର ବେନ ବର୍ଜର ଓ ମୋରିସ ଚାଲଫେନ , ନ୍ୟାସନାଲ ବାସ୍କେଟ ବଲ ଲିଗ ର ଡେସ୍କ୍ରାଇବ୍ଡ ରତ୍ନ କୁ ରତ୍ନର ମାଲିକ ମୋର୍ଯ୍ୟ ବିଷ୍ଟେନଙ୍କଠାରୁ $ 15,000 ମୂଲ୍ୟରେ କିଣିଥିଲେ ।
ମିନିୟାପୋଲିସର ଖେଳ ଲେଖକ "ସିଡ ହାର୍ଟମ୍ୟାନ", ଅଂଶବଣ୍ଟନ ସାହାଯ୍ୟରେ ପରଦା ପଛରେ ଏକ ମହତ୍ତ୍ୱପୂର୍ଣ୍ଣ ଭୂମିକା ନିଭେଇଥିଲେ ଏବଂ ପରେ ଟିମରେ ସାମିଲ ହୋଇଗଲେ ।
ଲସ ଏଞ୍ଜଲେସ ଲେକର୍ସ, ଲସ ଏଞ୍ଜଲେସସ୍ଥିତ ଏକ ଆମେରିକାର ପେଶାଦାର ବାସ୍କେଟବଲ ଖେଳର ଦଳ ଅଟେ ।
ପାସିଫିକ ଡିଭିଜନରେ ଲୀଗର ପଶ୍ଚୀମ ସମ୍ମୀଳନର ସଦସ୍ୟ ରୂପେ ନ୍ୟାସନାଲ ବାସ୍କେଟବଲ ଆସୋସିଏସନ ର ପ୍ରତିଯୋଗିତାରେ ଲେକର୍ସ ଖେଳ ଆରମ୍ଭ କରିଥିଲେ ।
ଦି ଲେକର୍ସ ଏନ.ବି.ଏଲ.ର ଇତିହାସରେ ସବୁଠାରୁ ସଫଳ ଟୀମମାନଙ୍କ ମଧ୍ୟରୁ ଗୋଟିଏ ଅଟେ ଏବଂ ୧୬ଟି ଏନ.ବି.ଏଲ ଚ୍ୟାମ୍ପିଆନଶୀପ ଜିତି ସାରିଛନ୍ତି ଯାହା ବୋଷ୍ଟନ କେଲଟିକ୍ସ ପରେ ଦ୍ୱିତୀୟ ସ୍ଥାନରେ ରହିଛି ।
ଲେକର୍ସ ଲୋଗୋରେ ଟିମର ନାମ, "ଲସ ଏଞ୍ଜଲେସ ଲେକର୍ସ" ଅଟେ ଯାହା ଏକ ସୁନାର ବାସ୍କେଟବଲର ଶୀର୍ଷରେ ବାଇଗଣୀ ରଙ୍ଗରେ ଲେଖା ଯାଇଥାଏ ।
ଏହି ପ୍ରଦର୍ଶନ ଗୁଡିକରେ 1980 ଦଶକରେ ଆଠଟି ଏନ.ବି.ଏ ଫାଇନାଲ ପ୍ରଦର୍ଶନ ସାମିଲ ରହିଛି ।
ୟୁନାଇଟେଡ୍ ନ୍ୟାସନାଲ ପାର୍ଟିରୁ ପ୍ରେମଦାସ ୧୯୫୬ ସାଧାରଣ ନିର୍ବାଚନରେ ​​ରୁୱାନୱେଲା ନିର୍ବାଚନ କ୍ଷେତ୍ରରୁ ପ୍ରତିଦ୍ୱନ୍ଦ୍ୱିତା କରି ଡକ୍ଟର ଏନ.ଏମ୍.ପେରିୟାରାଙ୍କଠାରୁ ପରାଜିତ ହୋଇଥିଲେ ।
ଏହାପରେ, ସେ ଡଡଲି ସେନାୟାକେଙ୍କ ଅଧୀନରେ ଦଳ ପୁନର୍ଗଠନ ପାଇଁ କାର୍ଯ୍ୟ କରିବାକୁ ଜେ.ଆର. ଜୟବର୍ଦ୍ଧନେଙ୍କ ସହ ଯୋଗଦାନ କରିଥିଲେ ଏହାସହ ସେ ୨୫୦୦ତମ ବୁଦ୍ଧ ଜୟନ୍ତୀ ଉତ୍ସବ ଆୟୋଜନ ପାଇଁ ସରକାରଙ୍କଦ୍ୱାରା ନିଯୁକ୍ତ ବୈଦ୍ଧ ପରିଷଦର ଧାର୍ମିକ ବ୍ୟାପାର କମିଟିର ସଚିବ ଭାବରେ କାର୍ଯ୍ୟ କରିଥିଲେ ।
ପର ବର୍ଷ ସେ ଅକ୍ଟୋବର ୩ରେ ଜେ.ଆର.ଜୟବର୍ଦ୍ଧନେଙ୍କଦ୍ୱାରା ଆୟୋଜିତ ପଦଯାତ୍ରାରେ ଯୋଗ ଦେଇଥିଲେ ।
ଇମ୍ବୁଲଗୋଡାଠାରେ ଏସ୍ ଡି ବନ୍ଦରନାଇକେଙ୍କ ନେତୃତ୍ୱରେ ଠଗମାନଙ୍କଦ୍ୱାରା ଏହି ଯାତ୍ରା ବ୍ୟାହତ ହୋଇଥିଲା ।
ମାର୍ଚ୍ଚ ୧୯୬୦ ସାଧାରଣ ନିର୍ବାଚନରେ ​​ସେ କଲମ୍ବୋ ସେଣ୍ଟ୍ରାଲରୁ ତୃତୀୟ ସାଂସଦ ଭାବରେ ନିର୍ବାଚିତ ହୋଇଥିଲେ ।
୧୯୬୧ ମସିହାରେ, ସେ କଲମ୍ବୋ ମ୍ୟୁନିସିପାଲିଟି କାଉନସିଲରେ ଥିବା ଦାଲଚିନି ଗାର୍ଡେନ୍ ୱାର୍ଡର ସଦସ୍ୟ ଭାବରେ ନିର୍ବାଚିତ ହୋଇଥିଲେ ଏବଂ ୧୯୬୫ ପର୍ଯ୍ୟନ୍ତ ଏହି ପଦବୀରେ ରହି କାର୍ଯ୍ୟ କରିଥିଲେ ।
ଏହି ସମୟ ମଧ୍ୟରେ ସେ ଗରିବ ପରିବାରଙ୍କ ପାଇଁ ପ୍ରାକ୍-ବିଦ୍ୟାଳୟ ଖୋଲିବା ସହ ଯୁବକ ମାନଙ୍କ ପାଇଁ ବୈଷୟିକ ତଥା ଟେଲରିଂରେ ବୃତ୍ତିଗତ ତାଲିମ କେନ୍ଦ୍ର ମଧ୍ୟ ଖୋଲିଥିଲେ ।
ରାଷ୍ଟ୍ରପତି ଜୁନିୟସ୍ ରିଚାର୍ଡ ଜୟବର୍ଦ୍ଧନେଙ୍କଦ୍ୱାରା ୧୯୮୬ରେ ତାଙ୍କୁ ଶ୍ରୀଲଙ୍କାର ସର୍ବୋଚ୍ଚ ବେସାମରିକ ସମ୍ମାନ "ଶ୍ରୀଲଙ୍କାଭିମାନ୍ୟ " ପ୍ରଦାନ କରାଯାଇଥିଲା ।
ଶ୍ରୀଲଙ୍କା ଇତିହାସରେ ଏହି ସମ୍ମାନ ପାଇଥିବା ସେ ହେଉଛନ୍ତି ପ୍ରଥମ ବ୍ୟକ୍ତି ।
ପନ୍ଦର ବର୍ଷ ବୟସରେ, ପ୍ରେମଦାସ "ସୁଚରିତା ଶିଶୁ ସମାଜ" ଆରମ୍ଭ କରିଥିଲେ, ଯାହା ପରେ "ସୁଚରିତା ଆନ୍ଦୋଳନ" ନାମରେ ଖ୍ୟାତ ହେଲା ।
ରାଜଧାନୀର ବସ୍ତି ଅଞ୍ଚଳରେ ରହୁଥିବା ସ୍ୱଳ୍ପ ଆୟର ବିଶିଷ୍ଟ ପରିବାରର ଲୋକଙ୍କ ଅର୍ଥନୈତିକ, ସାମାଜିକ ତଥା ଆଧ୍ୟାତ୍ମିକ ବିକାଶକୁ ବୃଦ୍ଧି କରିବାର ଲକ୍ଷ୍ୟ ନେଇ ଏହି ସ୍ୱେଚ୍ଛାସେବୀ ସଂଗଠନ ହୋଇଗଲା ।
ସେ ୧୯୩୯ ମସିହାରେ ଏହି ଅଞ୍ଚଳର ସମ୍ପ୍ରଦାୟ ବିକାଶ ପ୍ରକଳ୍ପର ପୂର୍ଣ୍ଣକାଳୀନ ସଂଗଠକ ଥିଲେ ।
ତାଙ୍କ ବିକାଶ ଆନ୍ଦୋଳନରେ ନାମ ଲେଖାଇଥିବା ଏହି ଯୁବକମାନେ ମଦ ପିଇବା, ଧୂମପାନ ଏବଂ ଜୁଆ ଖେଳରୁ ଦୂରେଇ ରହିଥିଲେ ।
୧୯୫୦ମସିହାରେ, ସେ ସାନ ସେବାଷ୍ଟିଆନ ୱାର୍ଡର ସଦସ୍ୟ ଭାବରେ କଲମ୍ବୋ ମ୍ୟୁନିସିପାଲିଟି ପରିଷଦକୁ ନିର୍ବାଚିତ ହୋଇଥିଲେ ।
୧୯୫୦ ଦଶକର ମଧ୍ୟ ଭାଗରେ ଲେବର ପାର୍ଟିରେ ଉଚ୍ଚ ଭବିଷ୍ୟତର କୌଣସି ଆଶା ହୃଦୟଙ୍ଗମ ନ କରି ସେ ସାର୍ ଜନ କୋଟେଲାୱାଲାଙ୍କ କଲମ୍ବୋର "ଲଙ୍କା ସମ ସମାଜ ପାର୍ଟି" ମେୟର ଡଃ ଏନ.ଏମ୍ ପେରିୟାରାଙ୍କୁ ବହିଷ୍କାର କରିବାକୁ ଚଳାଇଥିବା ଆନ୍ଦୋଳନରେ ଯୋଗ ଦେଲେ ।
ରଣସିଂହେ ପ୍ରେମଦାସ ୨୩ ଜୁନ୍ ୧୯୨୪ରେ କଲମ୍ବୋ ୧୧ର ଡିଆସ୍ ପ୍ଲେସଠାରେ ରିଚାର୍ଡ ରଣସିଂହେ ଏବଂ ହୋଟାନାର ବାଟୁଇଟା ଜୟସିଂହ ଆରାଚିଜି ଏନ୍ସିନା ହାମିନଙ୍କ ପରିବାରରେ ଜନ୍ମଗ୍ରହଣ କରିଥିଲେ ।
ପ୍ରେମାଦାସା ପାଞ୍ଚ ପିଲା, ଅର୍ଥାତ ତିନି ଭଉଣୀ ଏବଂ ଗୋଟିଏ ଭାଇଙ୍କ ମଧ୍ୟରୁ ଜ୍ୟେଷ୍ଠ ଥିଲେ ।
ଆଲେକଜାଣ୍ଡାର ଏକାନାୟକ ଗୁଣସିଙ୍ଘେଙ୍କ "ସିଲୋନ ଲେବର ପାର୍ଟି" ରେ ଯୋଗଦାନ ପୁର୍ବକ ସେ ତାଙ୍କର ରାଜନୈତିକ ଜୀବନ ଆରମ୍ଭ କରିଥିଲେ ।
ଜଣେ ସକ୍ରୀୟ କର୍ମକର୍ତ୍ତା ଭାବେ ସେ ୧୯୪୭ର ଶ୍ରୀଲଙ୍କାର ସାଧାରଣ ନିର୍ବାଚନରେ ଗୁଣସିଙ୍ଘେଙ୍କ ସମର୍ଥନରେ ନିର୍ବାଚନରେ ପ୍ରଚାର କରିଥିଲେ ।
ସେ ଭେନ୍ ଅନ୍ତର୍ଗତ ପୁରୱାରାମା ଟେମ୍ପଲ ବିଦ୍ୟାଲୟରେ ତାଙ୍କର ପ୍ରାଥମିକ ଶିକ୍ଷା ଗ୍ରହଣ କରିଥିଲେ ।
ସେ ସାଉଥ ମାରାଡୋନାର ଲୋରେଞ୍ଜ ମହାବିଦ୍ୟାଳୟରେ ଏବଂ କଲମ୍ବୋର ସେଣ୍ଟ ଜୋସେଫ୍ କଲେଜରେ ତାଙ୍କର ସେକେଣ୍ଡରୀ ଶିକ୍ଷା ସମାପ୍ତ କରିଥିଲେ ।
କାଉଟିଆ ଛଞ୍ଚାଣ ବା ଚଷାପୁଅ ପକ୍ଷୀ ଭାରତୀୟ ଉପମହାଦେଶରେ ପରିଲକ୍ଷିତ ମଧ୍ୟମ ଆକାରର ଏକ କୋକିଳ ଜାତୀୟ ପକ୍ଷୀ ।
ଏହି ପକ୍ଷୀକୁ ଦେଖିଲେ ଏହାର ଛଞ୍ଚାଣ ପକ୍ଷୀ ସହିତ ଅନେକ ସାମଞ୍ଜସ୍ୟ ରହିଥିବା ପରି ଲାଗେ ।
ଏପରିକି ଉଡ଼ିବା ଶୈଳୀ ଓ ଉଡ଼ନ୍ତା ଅବସ୍ଥାରୁ କୌଣସି ବସିବା ସ୍ଥାନକୁ ଓହ୍ଲାଇବା ଶୈଳୀ ମଧ୍ୟ ଛଞ୍ଚାଣ ପରି ।
ଛଞ୍ଚାଣ ସହ ଏପରି ସାମଞ୍ଜସ୍ୟ ଯୋଗୁଁ ଏହାର ଇଂରାଜୀ ନାମ ହକ୍ ଓ କୁକୁ ପକ୍ଷୀଙ୍କ ସନ୍ଧି କରି ରଖାଯାଇଛି ।
ସାଧାରଣ କୋଇଲି ପରି ଏହି ପକ୍ଷୀ ମଧ୍ୟ ଅନ୍ୟ ପକ୍ଷୀଙ୍କ ବସାରେ ଅଣ୍ଡା ଦେଇ ଚାଲିଯାଏ ।
ଏମାନଙ୍କ ମିଳନ ଋତୁରେ ଅଣ୍ଡିରା କାଉଟିଆ ଛଞ୍ଚାଣ ଉଚ୍ଚ ସ୍ୱରରେ ଓ କ୍ରମାଗତ ଭାବେ ରାବିଥାଏ ।
ଏହାର ରାବ ଇଂରାଜୀ ଭାଷାରେ ‘‘ବ୍ରେନ୍ ଫିଭର୍’’ ଶବ୍ଦ ପରି ଶୁଭୁଥିବାରୁ ଏହାକୁ ବ୍ରେନ୍ ଫିଭର୍ ପକ୍ଷୀ ବୋଲି ମଧ୍ୟ କୁହାଯାଏ ।
ଶେଷରେ ଏହାର ରାବ ଅତି ମାତ୍ରାରେ ବଢ଼ି ଶିଖରରେ ପହଞ୍ଚି ହଠାତ୍ ବନ୍ଦ ହୋଇଯାଏ ।
ମିଳନ ଋତୁରେ କାଉଟିଆ ଛଞ୍ଚାଣ ପକ୍ଷୀ ଦିନ, ରାତିର ଭୃକ୍ଷେପ ନକରି ଅବିରତ ରାବି ଚାଲିଥାଏ ।
ଏହି ସମୟ ଟୁର୍ଡୋଇଡେସ୍ ଉପପ୍ରଜାତିର କୁଣ୍ଡାଖିଆ ପକ୍ଷୀଙ୍କ ପ୍ରଜନନ ଋତୁ ସହିତ ମେଳ ଖାଏ ।
ତେଣୁ ଅନ୍ୟ ପକ୍ଷୀମାନଙ୍କ ବସା ଖୋଜି କାଉଟିଆ ଛଞ୍ଚାଣ ସାଧାରଣତଃ ଗୋଟିଏ ଅଣ୍ଡା ଦେଇ ଚାଲିଯାଇଥାଏ ।
କାଉଟିଆ ଛଞ୍ଚାଣ ଶାବକ ଜନ୍ମ ହେବା ପରେ ସେ ବସା ନିବାସୀ ପକ୍ଷୀର ଅଣ୍ଡାଗୁଡ଼ିକୁ ନଷ୍ଟ କରିଦିଏ ।
ନିଜ ନୂତନ ପିତାମାତାଙ୍କଦ୍ୱାରା କାଉଟିଆ ଛଞ୍ଚାଣ ଶାବକ ପ୍ରାୟ ଏକ ମାସ ଧରି ଲାଳିତପାଳିତ ହୋଇ ପରିପକ୍ୱତା ଲାଭ କରେ ।
ଥୋମାସ୍ ଜେର୍ଡନ୍‍ଙ୍କ ମତାନୁସାରେ କାଉଟିଆ ଛଞ୍ଚାଣ ସର୍ବଦା ଅନ୍ୟ ଅଣ୍ଡା ନଷ୍ଟ କରେନାହିଁ ଓ ସେମାନଙ୍କ ଗହଣରେ ବଢ଼ିଥାଏ ।
ଅନ୍ୟ ଜାତିର ଶାବକଙ୍କ ଗହଣରେ ବଢ଼ୁଥିବା ସମୟରେ କାଉଟିଆ ଛଞ୍ଚାଣ ଶାବକମାନେ କୀ-କୀ ଶବ୍ଦ କରି ନିଜ ପାଳକ ପିତାମାତାଙ୍କୁ ଆହାର ମାଗନ୍ତି ଓ ସେମାନେ ଏମାନଙ୍କୁ ଖାଦ୍ୟ ପ୍ରଦାନ କରିଥାନ୍ତି ।
ଭାରତରେ କାଉଟିଆ ଛଞ୍ଚାଣମାନେ ମୁଖ୍ୟତଃ କୁଣ୍ଡାଖିଆ ଓ ହଳଦିଥଣ୍ଟ କୁଣ୍ଡାଖିଆ ପକ୍ଷୀଙ୍କ ବସାରେ ଅଣ୍ଡା ଦେବା ଦେଖାଯାଏ ।
ବୃବଦାକାର କୁଣ୍ଡାଖିଆ ପକ୍ଷୀଙ୍କ ବସାରେ ମଧ୍ୟ କାଉଟିଆ ଛଞ୍ଚାଣମାନେ ଅଣ୍ଡା ଦେଇ ଚାଲିଯାଇଥାନ୍ତି ।
ଶ୍ରୀଲଙ୍କାରେ କାଉଟିଆ ଛଞ୍ଚାଣ ସାତଭାୟା ପକ୍ଷୀଙ୍କଦ୍ୱାରା ପାଳିତ ହେବା ଦେଖାଯାଇଛି ।
କାଉଟିଆ ଛଞ୍ଚାଣ ମଧ୍ୟମରୁ ବଡ଼ ଆକାରବିଶିଷ୍ଟ ଏକ କୋକିଳ ଜାତୀୟ ପକ୍ଷୀ ।
କିଶୋରାବସ୍ଥାରେ କାଉଟିଆ ଛଞ୍ଚାଣ ଓ ସାଧାରଣ ଛଞ୍ଚାଣ ଦେଖିବାକୁ ପ୍ରାୟ ଏକା ଭଳି ।
ହଠାତରେ ଦେଖିଲେ ଲୋକଙ୍କ ମନରେ ଏହା ଛଞ୍ଚାଣ ହୋଇଥିବାର ଭ୍ରମ ସୃଷ୍ଟି କରିପାରେ ।
ଏମାନେ ଉଡ଼ିବା ବେଳେ ଡେଣା ଥରୁଟିଏ ହଲାଇ ତା’ ପରେ ଡେଣା ଖୋଲି ରଖି ଛଞ୍ଚାଣ ପରି ଶୈଳୀରେ ଉଡ଼ନ୍ତି ।
ଉପରକୁ ଉଠିବା ବା ବସିବା ସ୍ଥାନକୁ ଓହ୍ଲାଇବା ସମୟରେ ଏମାନେ ନିଜ ଲାଞ୍ଜ କଡ଼ରୁ କଡ଼କୁ ହଲାଇଥାନ୍ତି ।
ଅନେକ କ୍ଷୁଦ୍ର ପକ୍ଷୀ ଓ ଗୁଣ୍ଡୁଚି ମୂଷା ଏମାନଙ୍କୁ ଦେଖି ଛଞ୍ଚାଣ ବୋଲି ଭାବି ସତର୍କ ଧ୍ୱନି ସୃଷ୍ଟି କରିବାର ଦେଖାଯାଏ ।
ଉଭୟ ମାଈ ଓ ଅଣ୍ଡିରା ଦେଖିବାକୁ ପ୍ରାୟ ଏକା ପରି, କିନ୍ତୁ ଅଣ୍ଡିରାମାନେ ଆକାରରେ ସାମାନ୍ୟ ବୃହତ୍ତର ।
ମୌସୁମୀ ପ୍ରବାହର ଠିକ୍ ପୂର୍ବରୁ ଗ୍ରୀଷ୍ମ ଋତୁରେ ଅଣ୍ଡିରା କାଉଟିଆ ଛଞ୍ଚାଣମାନଙ୍କ ଅବିରତ ରାବ ଶୁଣିବାକୁ ମିଳିଥାଏ କିନ୍ତୁ ପକ୍ଷୀଟି କେଉଁଠି ବସି ରାବୁଛି ତାହା ସହଜରେ ଜାଣି ହୁଏନାହିଁ ।
କାଉଟିଆ ଛଞ୍ଚାଣ ତିନି ଅଷ୍ଟାଭ ସୋପାନରେ ଓ ପ୍ରତି ସୋପାନରେ ୫-୬ ଥର ରାବିଥାଏ ।
ସମ୍ବାଳୁଆର ପେଟରେ ବିଷାକ୍ତ ପଦାର୍ଥ ରହିପାରେ; ତେଣୁ କୋକିଳ ଜାତୀୟ ପକ୍ଷୀଙ୍କ ପରି କାଉଟିଆ ଛଞ୍ଚାଣ ପ୍ରଥମେ ସମ୍ବାଳୁଆକୁ ଚାପି ଧରି ଏହାର ବିଷାକ୍ତ ଅନ୍ତନାଳୀ ବାହାର କରିଦିଏ, ତା’ ପରେ ଗଛ ଡାଳରେ ଘସି ଏହାକୁ ଗିଳିଦିଏ ।
ଶୁଙ୍କ ସହିତ କାଉଟିଆ ଛଞ୍ଚାଣମାନେ ସମ୍ବାଳୁଆମାନଙ୍କୁ ଆହରଣ କରନ୍ତି ଯାହା ପରେ ତାଙ୍କ ପେଟରେ ପୃଥକୀକୃତ ହୋଇଥାଏ ।
କାଉଟିଆ ଛଞ୍ଚାଣ ପକ୍ଷୀ ପ୍ରାୟ ସମଗ୍ର ଭାରତୀୟ ଉପମହାଦେଶରେ ବ୍ୟାପ୍ତ ।
ପଶ୍ଚିମ ପଟେ ପାକିସ୍ତାନ, ଉତ୍ତରରେ ହିମାଳୟର ପାଦଦେଶସ୍ଥିତ ଅଞ୍ଚଳ-ନେପାଳ-ଭୁଟାନ, ପୂର୍ବରେ ବଙ୍ଗଳାଦେଶ ଏବଂ ଦକ୍ଷିଣରେ ଶ୍ରୀଲଙ୍କା ଏହି ପକ୍ଷୀର ଭୌଗୋଳିକ ବ୍ୟାପ୍ତିର ସୀମା ନିର୍ଦ୍ଧାରଣ କରିଥାଏ ।
କିଛି ଭାରତୀୟ ମୂଳ ଭୂଖଣ୍ଡର ପକ୍ଷୀ ଶୀତ ଋତୁରେ ଶ୍ରୀଲଙ୍କାରେ ପ୍ରବାସ ପାଇଁ ଯାଇଥାନ୍ତି ।
ଶ୍ରୀଲଙ୍କାର ପାହାଡ଼ିଆ ଅଞ୍ଚଳରେ ଏମାନେ ମୂଳ ନିବାସୀ ପକ୍ଷୀ ହୋଇଥିବା ବେଳେ ଅତ୍ୟୁଚ୍ଚ ଏବଂ ଶୁଷ୍କ ଅଞ୍ଚଳର କାଉଟିଆ ଛଞ୍ଚାଣ ଶ୍ରୀଲଙ୍କା ମଧ୍ୟରେ ଅନ୍ୟ ସ୍ଥାନରେ ପ୍ରବାସ କରିଥାନ୍ତି ।
କିନ୍ତୁ ହିମାଳୟର ଉଚ୍ଚ ଅଞ୍ଚଳରେ ଆଉ ଏକ ପ୍ରକାରର ବଡ଼ କାଉଟିଆ ଛଞ୍ଚାଣ ଅଧିକ ମାତ୍ରାରେ ଦେଖାଯାନ୍ତି ।
ପୂର୍ବେ ତାମିଲନାଡ଼ୁର ତରଙ୍ଗମବାଡ଼ି ଏକ ଦିନାମାର୍ ଉପନିବେଶ ଥିଲା ଓ ଏହିଠାରୁ ମାର୍ଟିନ୍ ହେଣ୍ଡ୍ରିକ୍‍ସନ୍ ଭାଃଲ୍‍ଙ୍କୁ କାଉଟିଆ ଛଞ୍ଚାଣର ଏକ ନମୁନା ପଠାଯାଇଥିଲା ଯାହାକୁ ଭିତ୍ତି କରି ସେ ୧୭୯୭ ମସିହାରେ ଏହି ପକ୍ଷୀ ପ୍ରକାର ଜାତିର ବିବରଣୀ ଲିପିବଦ୍ଧ କରିଥିଲେ ।
ଏହି ପ୍ରକାର ପକ୍ଷୀକୁ ହିଏରୋକୋକିକ୍ସ ଜାତିରେ ଅନ୍ତର୍ଭୁକ୍ତ କରାଯାଇଥିଲା ଯେଉଁଥିରେ ଅନ୍ୟ କାଉଟିଆ ଛଞ୍ଚାଣ ମଧ୍ୟ ରହିଛନ୍ତି ।
ସାଧାରଣ କାଉଟିଆ ଛଞ୍ଚାଣର ଦୁଇଟି ଉପପ୍ରଜାତି ରହିଛନ୍ତି – ପ୍ରଥମଟି ମୂଳ ଭାରତୀୟ ଭୂଖଣ୍ଡର ଉପପ୍ରଜାତି ଓ ଅନ୍ୟଟି ଶ୍ରୀଲଙ୍କାର ସିସିଲିଏ ସିଂହଳୀ ଉପପ୍ରଜାତି ।
କାଉଟିଆ ଛଞ୍ଚାଣର ଡାକ ଇଂରାଜୀ ଭାଷାଭାଷୀ ଲୋକଙ୍କୁ ବ୍ରେନ୍ ଫିଭର୍ ଶବ୍ଦ ପରି ଶୁଣାଯାଉଥିବାରୁ ଏହି ପକ୍ଷୀର ଅନ୍ୟ ଏକ ନାମ ବ୍ରେନ୍ ଫିଭର୍ ପକ୍ଷୀ ।
ବିଭିନ୍ନ ପୁରାତନ ପୁସ୍ତକରେ ବ୍ରେନ୍ ଫିଭର୍ ପକ୍ଷୀର ଉଲ୍ଲେଖ ଦେଖିବାକୁ ମିଳେ ।
କିଛି ପୁସ୍ତକରେ କୋଇଲି ପାଇଁ ଏହି ପକ୍ଷୀର ନାମ ମଧ୍ୟ ଭୁଲ ଭାବେ ବ୍ୟବହୃତ ହୋଇଛି ।
ଏହି ପକ୍ଷୀର ବ୍ରେନ୍ ଫିଭର୍ ଡାକ ବିଷୟରେ କେନ୍ନେଥ୍ ଆଣ୍ଡର୍ସନ ଓ ଫ୍ରାଂକ୍ ଫିନ୍ ଆଦି ଲେଖକ ଉଲ୍ଲେଖ କରିଛନ୍ତି ।
ଏହି ପକ୍ଷୀର ଡାକ ହିନ୍ଦୀ ଲେଖାରେ ପିୟା କାହାଁ , ବଙ୍ଗଳା ଲେଖାରେ ଚୋଖ୍ ଗେଲୋ ଏବଂ ମରାଠୀ ଲେଖାରେ ପାଓସ୍ ଆଲା ପରି ଶୁଭାଯାଏ ବୋଲି ଉଲ୍ଲେଖ ରହିଛି ।
ହିନ୍ଦୀ ଭାଷାରେ ଉଲ୍ଲିଖିତ "ପିୟା କାହାଁ" ବା "ପ-ପିହା" ବା “ପି-ପିହା” କାଉଟିଆ ଛଞ୍ଚାଣର ପ୍ରକୃତ ରାବର ନିକଟତମ ଶବ୍ଦାନୁକରଣ ବୋଲି କହିହେବ ।
କିନ୍ତୁ ପ୍ରକୃତରେ ହିମାଳୟ ଓ ଏହାର ନିମ୍ନାଞ୍ଚଳରେ ଦେଖାଯାଉଥିବା ବଡ଼ କାଉଟିଆ ଛଞ୍ଚାଣ ପକ୍ଷୀ ଏହି ପି-ପିହା ଶବ୍ଦ ସୃଷ୍ଟି କରିଥାଏ ।
ଏମାନଙ୍କୁ ଦେଖିଲେ ମନରେ ବଡ଼ କାଉଟିଆ ଛଞ୍ଚାଣର ଭ୍ରମ ମଧ୍ୟ ସୃଷ୍ଟି ହୋଇପାରେ ।
କିଶୋର କାଉଟିଆ ଛଞ୍ଚାଣର ଥୋଡ଼ି ଫିକା ରଙ୍ଗର ହୋଇଥିବା ସ୍ଥଳେ କିଶୋର ବଡ଼ କାଉଟିଆ ଛଞ୍ଚାଣର ଥୋଡ଼ି କଳା ରଙ୍ଗର ହୋଇଥାଏ ।
ଏହି ପକ୍ଷୀ ପ୍ରାୟତଃ ଗଛ ଉପରେ ହିଁ ରହିଥାଏ ଏବଂ କ୍ୱଚିତ୍ ଭୂମିକୁ ଓହ୍ଲାଇଥାଏ ।
ଉଦ୍ୟାନ, ତୋଟା, ପର୍ଣ୍ଣମୋଚୀ ଓ ଆଂଶିକ ଚିରହରିତ ଅରଣ୍ୟ ଏମାନଙ୍କ ମୁଖ୍ୟ ପରିବାସ ।
ଅନ୍ୟ କୋକିଳ ପ୍ରଜାତିର ପକ୍ଷୀଙ୍କ ପରି କାଉଟିଆ ଛଞ୍ଚାଣ ସାତଭାୟା ଓ ଲାଫିଂ ଥ୍ରଶ୍ ପରି ଅନ୍ୟ ପକ୍ଷୀଙ୍କ ବସାରେ ଅଣ୍ଡା ଦେଇ ଚାଲିଯାଏ ।
କିଛି କାଉଟିଆ ଛଞ୍ଚାଣଙ୍କ ଆଖି ଖୋଳ ମଧ୍ୟରେ ଅକ୍ସିଷ୍ପିରୁରା ଆଖି ଜୀବାଣୁ ରହିଥିବାର ପ୍ରମାଣ ମିଳିଛି ।
ତାଙ୍କଠାରୁ ରାଗ ଭୈରବ ଏବଂ ରାଗ ଭୀମପାଲାସୀ ଶିଖିବା ପରେ ଭୀମସେନ ଯୋଶୀ ପଣ୍ଡିତ ଶ୍ୟାମାଚାର୍ଯ୍ୟ ଯୋଶୀଙ୍କ ନିକଟକୁ ଯାଇଥିଲେ, ଯିଏ ବାଗାଲକୋଟରୁ ଆସିଥିଲେ ଏବଂ ସେ ଏକ ପୁରୋହିତ ତଥା ଶାସ୍ତ୍ରୀୟ ଗାୟକ ଥିଲେ ।
ପଣ୍ଡିତ ଶ୍ୟାମାଚାର୍ଯ୍ୟ ତାଙ୍କୁ ହରମୋନିୟମ ବଜାଇବା ସହିତ ଗୀତ ଗାଇବା ଶିଖାଇଥିଲେ ।
ଶ୍ରୀ ଶାମାଚାର୍ଯ୍ୟ ଯୋଶୀ ମହାନ ହରିଦାସ ଶ୍ରୀ ମହିପତୀ ଦାସାରୁଙ୍କ ବଂଶଧର ଥିଲେ ।
ଶ୍ରୀ ଶ୍ୟାମାଚାର୍ଯ୍ୟ ଯୋଶୀ ନିଜେ ଜୀବିତ ଥିବାବେଳେ ନିଜେ ପ୍ରକାଶ କରିଥିଲେ ଯେ, ଏକ ଘଟଣା ଭୀମସେନ ଯୋଶୀଙ୍କ ଜୀବନରେ ମୋଡ଼ ବଦଳାଇ ଦେଇଥିଲା ।